title: A Tanács (EU) 2016/1177 határozata (2016. július 12.) az Európai Közösség és a Monacói Hercegség közötti, a 2003/48/EK tanácsi irányelvben meghatározott szabályokkal egyenértékű rendelkezések megállapításáról szóló megállapodás módosító jegyzőkönyvének az Európai Unió nevében történő aláírásáról és az ideiglenes alkalmazásáról

text:
               20.7.2016

               HU

               Az Európai Unió Hivatalos Lapja

               L 195/1

         A TANÁCS (EU) 2016/1177 HATÁROZATA
   (2016. július 12.)
   az Európai Közösség és a Monacói Hercegség közötti, a 2003/48/EK tanácsi irányelvben meghatározott szabályokkal egyenértékű rendelkezések megállapításáról szóló megállapodás módosító jegyzőkönyvének az Európai Unió nevében történő aláírásáról és az ideiglenes alkalmazásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 115. cikkére, összefüggésben annak 218. cikke (5) bekezdésével és 218. cikke (8) bekezdésének második albekezdésével,
   tekintettel az Európai Bizottság javaslatára,
   mivel:

               (1)

               A Tanács 2013. május 14-én felhatalmazta a Bizottságot, hogy tárgyalásokat kezdjen a Monacói Hercegséggel az Európai Közösség és a Monacói Hercegség közötti, a 2003/48/EK tanácsi irányelvben meghatározott szabályokkal egyenértékű rendelkezések megállapításáról szóló megállapodás (1) (a továbbiakban: megállapodás) módosításáról annak érdekében, hogy a megállapodás összhangba kerüljön a közelmúlt nemzetközi fejleményeivel, melyek értelmében nemzetközi standardként ösztönözni kell az automatikus információcserét.

               (2)

               A megállapodás módosító jegyzőkönyve (a továbbiakban: módosító jegyzőkönyv), mely a tárgyalások eredményeképpen született, hűen tükrözi a Tanács tárgyalási irányelveit, mivel összhangba hozza a megállapodást az automatikus információcserére vonatkozó közelmúltbeli nemzetközi fejleményekkel, nevezetesen a Gazdasági Együttműködési és Fejlesztési Szervezetet (OECD) által kidolgozott, az adózás területén a számlainformációk automatikus cseréjére vonatkozó nemzetközi standarddal. Az Unió, annak tagállamai és a Monacói Hercegség tevékenyen részt vettek a nemzetközi OECD-fórumnak a standard kidolgozására és végrehajtására irányuló munkájában. A megállapodásnak a módosító jegyzőkönyvvel módosított szövege a jogalapja a nemzetközi standard Unió–Monacói Hercegség viszonylatban történő végrehajtásának.

               (3)

               A módosító jegyzőkönyvet alá kell írni.

               (4)

               Tekintettel a Monacói Hercegség által a nemzetközi OECD-fórum keretében nyújtott iránymutatásokra, a módosító jegyzőkönyvet 2017. január 1-jétől a megkötéséhez szükséges eljárások befejezéséig ideiglenesen alkalmazni kell,

         ELFOGADTA EZT A HATÁROZATOT:
   1. cikk
   Az Európai Közösség és a Monacói Hercegség közötti, a 2003/48/EK tanácsi irányelvben meghatározott szabályokkal egyenértékű rendelkezések megállapításáról szóló megállapodás módosító jegyzőkönyvének az Unió nevében történő aláírására a Tanács felhatalmazást ad, figyelemmel a módosító jegyzőkönyv megkötésére.
   A módosító jegyzőkönyv szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a módosító jegyzőkönyvnek az Unió nevében történő aláírására jogosult személy(eke)t.
   3. cikk
   A viszonosságra is figyelemmel, a módosító jegyzőkönyvet 2017. január 1-jétől a megkötéséhez szükséges eljárások befejezésig ideiglenesen alkalmazni kell.
   A Tanács elnöke az Unió nevében értesíti a Monacói Hercegséget a módosító jegyzőkönyv 2017. január 1-jétől történő viszonossághoz kötött, ideiglenesalkalmazására irányuló uniós szándékról.
   4. cikk
   Ez a határozat az elfogadásának napján lép hatályba.

      Kelt Brüsszelben, 2016. július 12-én.

            a Tanács részéről

            az elnök

         P. KAŽIMÍR

      (1)  HL L 19., 2005.1.21., 55. o.


title: 2014/854/EU: A Tanács határozata ( 2014. november 7. ) az ENSZ Európai Gazdasági Bizottságának igazgatási bizottságában az oszloppal való oldalirányú ütközésről szóló új előírás-tervezet és módosítástervezete tekintetében az Európai Unió nevében képviselendő álláspont meghatározásáról

text:
               29.11.2014

               HU

               Az Európai Unió Hivatalos Lapja

               L 344/20

         A TANÁCS HATÁROZATA
   (2014. november 7.)
   az ENSZ Európai Gazdasági Bizottságának igazgatási bizottságában az oszloppal való oldalirányú ütközésről szóló új előírás-tervezet és módosítástervezete tekintetében az Európai Unió nevében képviselendő álláspont meghatározásáról

      (2014/854/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 114. cikkére, összefüggésben 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               A 97/836/EK tanácsi határozattal (1) az Unió csatlakozott az ENSZ Európai Gazdasági Bizottságának (ENSZ-EGB) a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához („1958. évi felülvizsgált megállapodás”).

               (2)

               A járműveknek az oszloppal való oldalütközés esetén mutatott viselkedésük tekintetében történő jóváhagyására vonatkozó egységes rendelkezésekről szóló új ENSZ-EGB-előírástervezetben, valamint a járműveknek az oszloppal való oldalütközés esetén mutatott viselkedésük tekintetében történő jóváhagyására vonatkozó egységes rendelkezésekről szóló új ENSZ-EGB-előírástervezet módosítástervezetében foglalt szabványosított követelmények célja, hogy felszámolják a műszaki akadályokat, amelyek az 1958. évi felülvizsgált megállapodásban részes szerződő felek között a gépjárművek és alkatrészeik kereskedelmét akadályozzák, és hogy biztosítsák, hogy ezek a gépjárművek és alkatrészeik nagyfokú biztonságot és védelmet nyújtsanak.

               (3)

               Helyénvaló meghatározni az említett ENSZ-EGB-előírástervezet elfogadásával és az említett előírás módosítástervezetével kapcsolatban az 1958. évi felülvizsgált megállapodás értelmében létrehozott igazgatási bizottságban az Unió nevében képviselendő álláspontot,

         ELFOGADTA EZT A HATÁROZATOT:
   1. cikk
   Az 1958. évi felülvizsgált megállapodás értelmében létrehozott igazgatási bizottságban az Európai Unió nevében képviselendő álláspont az, hogy a Bizottság a járműveknek az oszloppal való oldalütközés esetén mutatott viselkedésük tekintetében történő jóváhagyására vonatkozó egységes rendelkezésekről szóló, az ECE/TRANS/WP.29/2014/79 dokumentumban foglalt új ENSZ-EGB-előírástervezet, valamint az említett előírásnak az ECE/TRANS/WP.29/2014/80 dokumentumban foglalt módosítástervezete mellett szavaz.
   2. cikk
   Ez a határozat az elfogadásának napján lép hatályba.

      Kelt Brüsszelben, 2014. november 7-én.

            a Tanács részéről

            az elnök

         P. C. PADOAN

      (1)  A Tanács 1997. november 27-i 97/836/EK határozata az Európai Közösségnek az ENSZ Európai Gazdasági Bizottságának a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához („1958. évi felülvizsgált megállapodás”) való csatlakozásáról (HL L 346., 1997.12.17., 78. o.).


title: 2005/3/: Az EFTA-államok Állandó Bizottságának 3/2005/SC számú  2005. június 9-i  határozata az EFTA-dokumentumok nyilvános hozzáféréséről és az EFTA-államok Állandó Bizottságának  2002. május 30-i  2/2002/SC határozatának hatályon kívül helyezéséről

text:
               6.4.2006

               HU

               Az Európai Unió Hivatalos Lapja

               L 98/80

      AZ EFTA-ÁLLAMOK ÁLLANDÓ BIZOTTSÁGÁNAK

   3/2005/SC számú
   2005. június 9-i határozata
   az EFTA-dokumentumok nyilvános hozzáféréséről és az EFTA-államok Állandó Bizottságának 2002. május 30-i 2/2002/SC határozatának hatályon kívül helyezéséről
   AZ EFTA-ÁLLAMOK ÁLLANDÓ BIZOTTSÁGA,
   tekintettel az EFTA-államok Állandó Bizottságának a dokumentumokhoz való nyilvános hozzáférésről szóló, 2002. május 30-i 2/2002/SC. számú határozatára, amely ezennel hatályát veszti,
   felismerve, hogy a dokumentumokhoz való, egyértelműen meghatározott jogi kereten belül történő nyilvános hozzáférhetőség közérdek, valamint figyelemmel az alkalmazandó nemzeti törvényekre,
   tekintettel arra, hogy a dokumentumokhoz való hozzáférésre irányuló kérelmek kezelésekor a nyitottság elvét a lehető legnagyobb mértékben kell alkalmazni,
   A KÖVETKEZŐKÉPPEN HATÁROZOTT:
   1. cikk
   Az EFTA Titkársága a nyilvánosság számára hozzáférhetővé teszi internetes honlapján az ezen határozat mellékletében felsorolt dokumentumokat.
   2. cikk
   (1)   Bárki kérheti az EGT vonatkozású, az EFTA Titkársága által elkészített vagy hozzá beérkezett, az EFTA Titkárság tulajdonában álló dokumentumokhoz (a továbbiakban: dokumentumok) való hozzáférést.
   (2)   A valamely dokumentumhoz való hozzáférést biztosítják, a következő cikkekben foglalt korlátozások mellett.
   3. cikk
   (1)   Valamely dokumentumhoz való hozzáférést elutasítják, ha a közzététel kedvezőtlenül befolyásolná a következők védelmét:

               (a)

               közérdek, a következők vonatkozásában: közbiztonság, védelmi és katonai ügyek, nemzetközi kapcsolatok, valamely EFTA-állam pénzügyi, monetáris vagy gazdaságpolitikája,

               (b)

               személyiség és a magánszemély becsületének védelme, különösen az EFTA-államok személyi adatok védelmére alkalmazandó nemzeti jogának megfelelően;

         (2)   Valamely dokumentumhoz való hozzáférést elutasítják, ha a közzététel kedvezőtlenül befolyásolná a következők védelmét:

               (a)

               természetes vagy jogi személy kereskedelmi érdekei, beleértve a szellemi tulajdont is,

               (b)

               bírósági eljárások és jogi tanácsadás,

               c)

               ellenőrzések, vizsgálatok és könyvvizsgálatok célja.

         (3)   A belső használatra összeállított, olyan ügyre vonatkozó dokumentumhoz való hozzáférést, amellyel kapcsolatosan még nem hoztak határozatot, meg kell tagadni, ha a dokumentum közzététele kedvezőtlenül befolyásolná a döntéshozatali eljárást.
   (4)   A belső tárgyalások és előzetes egyeztetések részét képező, belső használatra korlátozott, állásfoglalásokat tartalmazó dokumentumokhoz való hozzáférést meg kell tagadni a döntés meghozatalát követően is, amennyiben a dokumentum közzététele kedvezőtlenül befolyásolná a döntéshozatali eljárást.
   (5)   A harmadik személyek által az EFTA Titkárságához eljuttatott dokumentumokat illetően az EFTA Titkársága köteles a harmadik személlyel egyeztetni annak megállapítása érdekében, hogy az (1) vagy a (2) bekezdésben felsorolt valamely kivétel alkalmazható-e, kivéve, ha egyértelmű, hogy a dokumentum közzétehető, illetve nem tehető közzé.
   (6)   A fenti (2)-(4) bekezdések esetében a részleges vagy teljes hozzáférést akkor is biztosítani kell, ha az EFTA-államok egyetértenek abban, hogy a közzétételhez jelentős közérdek fűződik.
   4. cikk
   Bármely EFTA-állam kérheti az EFTA Titkárságtól, hogy előzetes beleegyezése nélkül az illető tagállamtól származó dokumentumot ne tegye közzé.
   5. cikk
   Ha a kivételek bármelyike a kért dokumentumnak csak részeit érinti, a dokumentum fennmaradó részei közzétehetők.
   6. cikk
   (1)   A dokumentumhoz való hozzáférés iránti kérelmeket írásban kell előterjeszteni, beleértve az elektronikus formát is, angol nyelven és megfelelő pontossággal ahhoz, hogy az EFTA Titkársága a dokumentumot azonosítani tudja.
   (2)   Ha a kérelem nem elég pontos, az EFTA Titkársága felkéri a kérelmezőt, hogy pontosítsa a kérelmet, és ennek során a kérelmező számára segítséget nyújt, például a 11. cikkben meghatározott információ nyújtásán keresztül.
   (3)   Ha a kérelem jelentős terjedelmű vagy nagyszámú dokumentumra vonatkozik, az EFTA Titkársága nem hivatalos úton tárgyalhat a kérelmezővel a méltányos megoldás érdekében.
   7. cikk
   (1)   A dokumentumhoz való hozzáférés iránti kérelmet haladéktalanul el kell bírálni. A kérelmezőnek átvételi elismervényt kell küldeni.
   (2)   Az EFTA Titkársága megküldi a kérelmet az EFTA-államoknak jóváhagyásra, kivéve, ha egyértelmű, hogy az EFTA-államok elutasítják vagy nem utasítják el a dokumentumhoz való hozzáférést. Az EFTA-államok erről haladéktalanul határoznak.
   (3)   Az EFTA-államoktól beérkezett válasz alapján az EFTA Titkársága vagy értesíti a kérelmezőt a kért dokumentumhoz való hozzáférés megadásáról, és a 10. cikk szerinti hozzáférés biztosításáról, vagy írásbeli, indoklással ellátott válaszban tájékoztatja a teljes vagy részleges elutasítás okairól, továbbá tájékoztatja a kérelmezőt azon jogáról, hogy a kérelemmel az EFTA-államok Állandó Bizottságához fordulhat.
   (4)   Amennyiben az EFTA Titkársága nem tud a kérelmezőnek a kérelem iktatásától számított 12 munkanapon belül válaszolni, a kérelmezőt írásban tájékoztatni kell a késedelemről és a határozat meghozatalának várható időpontjáról. A kérelmezőt tájékoztatni kell azon jogáról, hogy ha ésszerű időn belül nem kap választ, úgy kérelmével az EFTA-államok Állandó Bizottságához fordulhat.
   (5)   A kérelem részleges vagy teljes elutasítása esetén a kérelmező az EFTA Titkárság válaszának átvételétől számított 15 munkanapon belül kérelmével az EFTA-államok Állandó Bizottságához fordulhat.
   (6)   Amennyiben az EFTA Titkársága a kérelem iktatását követően ésszerű időn belül elmulasztja a válaszadást, az feljogosítja a kérelmezőt arra, hogy kérelmével az EFTA-államok Állandó Bizottságához forduljon.
   8. cikk
   Az EFTA-államok Állandó Bizottsága elé tárt kérelmet haladéktalanul el kell bírálni. Amennyiben a hozzáférést teljesen vagy részben elutasították, arról a kérelmezőt írásos válaszban kell tájékoztatni, feltüntetve az elutasítás okát.
   9. cikk
   Az adott dokumentumok minősítése (szigorúan bizalmas, bizalmas, korlátozott) önmagában véve nem zárja ki az egy későbbi időpontban történő nyilvános hozzáférést.
   10. cikk
   (1)   A kérelmező helyszíni tanulmányozás vagy másolat átvétele útján férhet hozzá a dokumentumhoz, beleértve adott esetben az elektronikus másolatot is. A másolatok elkészítésének és elküldésének költsége a kérelmezőre áthárítható. Ez a díj nem haladhatja meg a másolatok elkészítésének és elküldésének tényleges költségét. Ingyenes a helyszíni tanulmányozás, a 20 db A4-es méretű oldalnál kevesebb másolat, és amennyiben rendelkezésre áll, a közvetlen hozzáférés elektronikus formában.
   (2)   Ha a dokumentumot az EFTA Titkársága már közzétette, és az a kérelmező számára könnyen hozzáférhető, az EFTA Titkársága a dokumentumokhoz való hozzáférés biztosításának kötelezettségét úgy is teljesítheti, hogy tájékoztatja a kérelmezőt a kért dokumentumhoz való hozzájutás módjáról.
   11. cikk
   (1)   Az EFTA Titkársága nyilvántartást vezet a dokumentumokról. A nyilvántartásban szereplő dokumentumok listájához való hozzáférést kérelmezni kell. A dokumentumokra való hivatkozásokat haladéktalanul fel kell venni a nyilvántartásba.
   (2)   Az egyes dokumentumokra nézve a nyilvántartás tartalmazza a hivatkozási számot, a dokumentum tárgyát és/vagy a dokumentum tartalmának rövid leírását, valamint a dokumentum kézhezvételének vagy összeállításának, és nyilvántartásba vételének időpontját. A hivatkozás oly módon történik, hogy az ne sértse a 3. cikkben foglalt érdekek védelmét.
   12. cikk
   Az EFTA Titkársága a polgároknak tájékoztatást és segítséget nyújt azzal kapcsolatosan, hogy a dokumentumokhoz való hozzáférés iránti kérelmeket hogyan és hol lehet benyújtani.
   13. cikk
   Ez a határozat nem érinti a szerzői jogra vonatkozó azon hatályban lévő szabályokat, amelyek korlátozhatják harmadik személy másolatkészítési vagy hasznosítási jogát a közzétett dokumentumok vonatkozásában.
   14. cikk
   Az EFTA-államok Állandó Bizottságának 2002. május 30-i 2/2002/SC számú határozata ezennel hatályát veszti
   15. cikk
   Ez a határozat 2005. október 1-jén lép hatályba.
   16. cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében kell kihirdetni.
   17. cikk
   E határozatot hatálybalépésének napjától számított egy éven belül felül kell vizsgálni.

      Kelt Brüsszelben, 2005. június 9-én.

            Az Állandó Bizottság részéről

            az elnök

         Bjørn T. GRYDELAND

            Főtitkár

         William ROSSIER

      MELLÉKLET
      INTERNETES KÖZZÉTÉTELRE SZÁNT EGT VONATKOZÁSÚ EFTA DOKUMENTUMOK

                  EGT-megállapodás és kapcsolódó EFTA-megállapodások:

                              —

                              Az EGT- megállapodás, a Felügyeleti és Bírósági Megállapodás és az Állandó Bizottság Megállapodás eredeti változatai

                              —

                              EGT bővítési megállapodás

                              —

                              Az EGT megállapodás egységes szerkezetbe foglalt változata

                              —

                              Az EGT-megállapodás mellékleteinek és jegyzőkönyveinek egységes szerkezetbe foglalt változata

                              —

                              A Felügyeleti és Bírósági Megállapodás egységes szerkezetbe foglalt változata

                              —

                              Az Állandó Bizottság Megállapodás egységes szerkezetbe foglalt változata

                  Az intézmények elfogadott okmányai:

                              —

                              Az EGT Tanács elfogadott határozatai

                              —

                              Az EGT Vegyes Bizottság elfogadott határozatai

                                          —

                                          Az EGT Parlamenti Vegyes Bizottság állásfoglalásai

                                          —

                                          Az EGT Tanácsadó Bizottságának állásfoglalásai

                                          —

                                          Az EFTA Tanácsadó Bizottságának véleményei

                                          —

                                          EGT EFTA-észrevétel

                  Napirendek:

                              —

                              EGT Tanács

                              —

                              EGT Vegyes Bizottság

                              —

                              Az EGT Vegyes Bizottság albizottságai (a Bizottsággal közös megállapodás szerint)

                              —

                              Az EFTA-államok Állandó Bizottsága

                              —

                              Az EFTA-államok Állandó Bizottságának albizottságai

                              —

                              Az EFTA-államok Állandó Bizottságának munkacsoportjai

                              —

                              EFTA Parlamenti Bizottság

                              —

                              EGT Parlamenti Vegyes Bizottság

                              —

                              EFTA Tanácsadó Bizottság

                              —

                              EGT Tanácsadó Bizottság

                  Következtetések:

                              —

                              EGT Tanács

                              —

                              Az EFTA-államok Állandó Bizottsága

                              —

                              Az EFTA-államok Állandó Bizottságának albizottságai

                              —

                              Az EGT Vegyes Bizottság (a Bizottsággal közös megállapodás szerint)

                              —

                              Közös albizottság (a Bizottsággal közös megállapodás szerint)

                  Jelentések:

                              —

                              EFTA Parlamenti Bizottság

                              —

                              EGT Parlamenti Vegyes Bizottság

                              —

                              EFTA Tanácsadó Bizottság

                              —

                              EGT Tanácsadó Bizottság

                  Tájékoztató dokumentumok:

                              —

                              Az EGT Vegyes Bizottságának éves jelentése

                              —

                              Az EFTA elnökségének munkaprogramja

                              —

                              Az EFTA Statisztikai Hivatal által előállított EGT vonatkozású statisztikák

                              —

                              Az EGT Vegyes Bizottság elfogadott határozatainak jegyzéke

                              —

                              A 103. cikk szerinti várható bejelentések jegyzéke

                              —

                              Az EGT Vegyes Bizottság elfogadott határozatainak jegyzéke alkotmányos követelményekkel

                              —

                              Celex számok jegyzéke

                              —

                              A Közösség által EGT vonatkozásúnak ítélt EK jogalkotási javaslatok jegyzéke

                              —

                              a Közösség által EGT vonatkozásúnak ítélt elfogadott EK közösségi joganyag és valamennyi EGT EFTA tagállam EGT EFTA szakértői által EGT vonatkozásúként azonosított EK közösségi joganyag

                              —

                              Az EGT Vegyes Bizottság albizottságainak eredménytáblái

                              —

                              Sajtóközlemény

                              —

                              EFTA adatlap

                  EGT pénzügyi mechanizmus:

                              —

                              Az EGT pénzügyi mechanizmus szabályai és eljárásai

                              —

                              Az EGT pénzügyi mechanizmusra vonatkozó iránymutatások

                              —

                              EGT pénzügyi mechanizmus szándéknyilatkozatok

                  Norvég Alap:

                              —

                              A Norvég Alap szabályai és eljárásai

                              —

                              A Norvég Alapra vonatkozó iránymutatások

                              —

                              Norvég Alap szándéknyilatkozatok